b'\n_START_ARTICLE_\nRock Oto\xc4\x8dec\n_START_PARAGRAPH_\nRock Oto\xc4\x8dec je bil dolenjski glasbeni festival na odprtem. Prvi Rock Oto\xc4\x8dec se je zgodil leta 1976, drugi leta 1983, od leta 1997 do 2013 pa je bil redna prireditev. Festival je trajal tri dni v za\xc4\x8detku julija. Obi\xc4\x8dajni prostor je bil travnik na Oto\xc4\x8dcu ob reki Krki, razen v letih 1999\xe2\x80\x932003, ko je bil prestavljen na letali\xc5\xa1\xc4\x8de Pre\xc4\x8dna pri Novem mestu ter leta 2013 v Ljubljana Resort. Na festivalu so nastopali znani in manj znani doma\xc4\x8di in tuji izvajalci. _NEWLINE_Rock Oto\xc4\x8dec ima bogato zgodovino: na njem je do danes nastopilo okrog 1.500 glasbenikov iz dvajsetih dr\xc5\xbeav, skupno pa ga je obiskalo 100.000 ljudi. Ena izmed zna\xc4\x8dilnih lastnosti festivala je ples v blatu. Glavni organizator je bil Franci Kek.'